Beate Stirø

Beate Stirø (født 20. mai 1961) er en norsk diplomat, fra 2016 til 2020 ambassadør i Santiago de Chile, fra 2020 ambassadør i Havanna.

I sin skoletid ledet hun i 1980 elevenes Operasjon Dagsverk, senere studerte hun til cand.polit. 

Stirø har arbeidet i den norske utenrikstjenesten fra 1990. Fra 2004 til 2007 var hun underdirektør i Utenriksdepartementet. 

I 2007 tok hun Forsvarets høgskole, og fra 2007 til 2013 var hun ministerråd ved Norges delegasjon i Genève. Deretter var hun fagdirektør i Utenriksdepartementet fram til hun i 2016 ble utnevnt til ambassadør i Chile.

Referanser

Eksterne lenker 
 «Beate Stirø» i Store norske leksikon

Norges ambassadører til Chile
Norges ambassadører til Cuba